jkorsvik/nowiki_second_scrape_merged huggingface dataset:
KMS

Knowledge Management System (KMS) er et hypermediesystem som ble utviklet på 80-tallet. Det var en kommersiell utgave av det tekstbaserte ZOG systemet, som ble utviklet på Carneige Mellon University. ZOG er kjent for å ha håndtert en av de største pre-Web hypermedie strukturer.


== Datamodell ==
En KMS database består av en rekke frames, som har en fast størrelse på 1132 x 805 piksler. Et frame er igjen oppbygget av items, som er enheter av tekst, bilder og grafikk som kan plasseres fritt på frames. KMS er bygget opp som en hierarkisk trestruktur, hvor frames grupperes i framesets og et frame hierarki er bygget opp med links (tree items). Det er enkelt å navigere frem og tilbake i treet, ved hjelp av en lett tilgjengelig back funksjon. Det benyttes en fil per frame i hierarkiet, disse er som sagt gruppert i framesets, og databasen kan inneholde så mange framesets som det er lagringsplass til. Man har og mulighet til å lage programmer i KMS som da typisk tok framesets som input og gav framesets som output. Et link i KSM var innleiret som i WWW. Et link er altså en attributt på et item, og det finnes tre link-typer: tree item (alminnelig linket item), annotation item (kan gå på tvers av trærne), og action item (kjører et program). Man linket da fra et item (source) til en frame (destination).


== Interface ==
Systemet bygger på WYSIWYG-prinsippet. En typisk side opptar en halv frame, så to frames vises ved siden av hverandre i default view. Det er ingen mulighet for scrolling, fordi all informasjon er synlig på skjermen på en gang. Det kan minne om en slide i PowerPoint presentasjoner.
Et mål med KMS var å lage en mest mulig effektiv brukergrenseflate. Dette ble gjort ved å bruke en kontekstsensitiv mus med tre knapper. Dvs. knappenes betydning endret seg alt etter hvor man pekte, noe som ble vist i en slags tabell under musepekersymbolet. Dette gjorde blant annet at man meget hurtig kunne opprette links, kun med ett museklikk. Det var også hurtig å følge links med ”GoTo” funksjonen som kom frem når man holdt musen over linket. Den tidligere nevnte back-funksjonen var også en slik funksjon. Man kunne altså bevege seg meget hurtig mellom de forskjellige frames. Så mye som 90% av alle funksjoner kunne utføres med enkle museklikk.


== Samarbeidstøtte ==
KSM hadde også god støtte for samarbeid. Man hadde mulighet for å ”fryse” en frame og lagre dette, slik at man senere kan gå tilbake til denne utgaven/versjonen.  De brukte noe kalt optimistisk concurrency kontroll for å unngå locking. Fordi det var meget lite sannsynlig at to arbeidet på samme frame samtidig, lot de være å låse en frame dersom noen arbeidet med den, så var det heller opp til den brukeren som endret et allerede endret frame, å få disse to versjoner flettet sammen. Det var mulig å beskytte frames ved å sette rettigheter på dem, men det ble sjeldent brukt.
New York Institute of Technology

New York Institute of Technology (forkortet NYIT) er et privat universitet med hovedcampus i Old Westbury på Long Island i delstaten New York i USA. Det er ytterligere en campus på Long Island og en på Manhattan. Ved Ellis College gis det online fjernundervisning.
NYIT ble opprettet i Brooklyn i 1955. Skolene omfatter:

School of Architecture and Design
School of Education and Professional Services
School of Engineering and Computing Sciences
School of Health Professions, Behavioral, and Life Sciences
NYIT School of Management
College of Arts and Sciences
New York College of Osteopathic Medicine (NYCOM)
Ellis College (fjernundervisning)Ved universitetet var det 11 404 studenter og 849 vitenskapelig ansatte i 2006, og samme året var skolepengene 20 358 dollar for alle studenter. Studiene gis opp til doktorgradsnivå.
NYITs Computer Graphics Lab regnes som en av de fremste forskningsinstitusjonene innen computerstyrt grafisk produksjon i verden, og grunnleggeren Edwin Catmull grunnla senere Pixar.


== Eksterne lenker ==
(en) Offisielt nettsted 
(en) New York Institute of Technology – kategori av bilder, video eller lyd på Commons
Benny Fransen

Benny Fransen er en filmfigur som er kjent fra filmene om Olsenbanden og Olsenbanden Jr.. 
Benny er andremann i rekken og lever livet alene. Han er iført hatt, en rosa skjorte, hvitt slips, brunrutete dressjakke, brune bukser, brune sko og signalgule strømper. Han faste uttrykk er helmaks! og bingo!. Benny er den som på en måte binder sammen kollegene Egon Olsen og Kjell Jensen. 


== Olsenbanden ==
I den første filmen er Benny sammen med fotomodellen Ulla, som han senere får et barn med. Videre i filmserien er Benny ungkar og sover ofte på sofaen til Kjell og Valborg Jensen. I film nummer fire treffer han Ragna på enkeball i Rosekjelleren. Hun er datter til en kjøpmann. De forlover seg, men når Benny i et selskap hos Kjell får høre at svigefaren Qvist har stor gjeld, går forlovelsen fort over. Benny har levd et trist liv sammen med sin bror Harry Fransen (Dynamitt-Harry) som kun har hatt en ste-tante å støtte seg til. Benny er bandens faste sjåfør og får så hatten passer av Egon når han har glemt å fylle tanken. Etter livet som en kjent forbryter startet Benny transport- og taxiselskapet Bennys tut og kjør, helt til han finner plassen sin i banden, som senere flytter til Spania og lever rikt resten av livet.
Neolamprologus olivaceous

Neolamprologus olivaceous er en art i gruppen ciklider. Det er en ferskvannsfisk som er endemisk til Den demokratiske republikken Kongo. Den kan bli opptil 7 cm lang.
I akvarium foretrekker den en temperatur på 22-25 °C, en pH mellom 8,0 og 9,5, og en hardhet på 15-25 °dH.


== Eksterne lenker ==
(en) Neolamprologus olivaceous – oversikt og omtale av artene i WORMS-databasen 
(en) Neolamprologus olivaceous i Encyclopedia of Life 
(en) Neolamprologus olivaceous i Global Biodiversity Information Facility 
(en) Neolamprologus olivaceous hos FishBase 
(en) Neolamprologus olivaceous hos ITIS 
(en) Neolamprologus olivaceous hos NCBI 
(en) Kategori:Neolamprologus olivaceous – bilder, video eller lyd på Wikimedia Commons 
Neolamprologus olivaceous – detaljert informasjon på Wikispecies
Liste over episoder av Dexter

Dexter er en amerikansk TV-Serie som først ble sendt 1. oktober 2006. De har fullført sesong 5, og returnerer med en ny sesong i september 2011. Totalt har det blitt sendt 60 episoder. 


== Sesongene ==


=== Sesong 1 ===


=== Sesong 2 ===


=== Sesong 3 ===


=== Sesong 4 ===


=== Sesong 5 ===
North Carolina Agricultural and Technical State University

North Carolina Agricultural and Technical State University er et delstatseid teknologisk universitet i Greensboro i delstaten Nord-Carolina, USA. Det ble opprettet av delstaten i 1891 under navnet The Agricultural and Mechanical College for the Colored Race, og er såkalt historisk svart lærested. Lærestedet er en av de institusjonene i USA som utdanner flest afroamerikanske ingeniører.
I februar 1960 organiserte førsteårs-studentene Ezell Blair (Jibreel Khazan), Joseph McNeil, Franklin McCain, og David Richmond (the Greensboro Four) en sit-in på segregerte, hvite lokaler og startet på den måten det som kom til å bli 1960-årenes kamp mot segregering og raseskille i Sørstatene.
Ved universitetet var det 11 098 studenter og 495 vitenskapelig ansatte i 2006, og samme året var skolepengene US$ 3 872 for studenter folkeregistrert i delstaten. Studiene gis opp til doktorgradsnivå.
Blant tidligere studenter finner vi borgerrettsforkjemper og prest Jesse Jackson, og hans sønn Jesse Jackson jr. som sitter i Kongressen for Demokratene. Videre finner vi al-Qaida-lederen Khalid Sheikh Mohammed som var en av planleggerne bak angrepet på amerikanske mål 11. september 2001.


== Se også ==
University of North Carolina


== Referanser ==


== Eksterne lenker ==
(en) Offisielt nettsted 
(en) North Carolina Agricultural and Technical State University – kategori av bilder, video eller lyd på Commons
Kjell Jensen

Kjell Jensen er en fiktiv person i filmene om Olsenbanden. Han kom først til syne i den første danske Olsenbanden-filmen Olsen-banden fra 1968, og Norge fulgte rett etter i 1969 med sin første versjon. Han ble i den norske versjonen spilt av skuespilleren Carsten Byhring.
Kjell er gift med Valborg som er en bestemt dame med interesser for kunst og klær. De traff hverandre på Rosekjelleren og fikk guttene Birger, Basse og Lillebror. Kjell er glad i å arbeide, men klarer ikke å få seg noen jobb. Kjell er kjent som en tøffel-helt, som respekterer alt som Valborg sier til ham. I konflikter mellom Valborg og Egon tar han alltid Valborgs side. 


== Filmer ==
Olsenbanden-oprasjon Egon (1969)
Olsenbanden og Dynamitt-Harry (1970)
Olsenbanden tar gull (1972)
Olsenbanden og Dynamitt-Harry går amok (1973)
Olsenbanden møter Kongen & Knekten (1974)
Olsenbandens siste bedrifter (1975)
Olsenbanden for full musikk (1976)
Olsenbanden og Dynamitt-Harry på sporet (1977)
Olsenbanden + Data-Harry sprenger verdensbanken (1978)
Olsenbanden og Dynamitt-Harry mot nye høyder (1979)
Olsenbanden allers siste kupp! (1982)
… men Olsenbanden var ikke død! (1984)
Olsenbandens første kupp (2001)
Olsenbanden jr. går under vann (2002)
Olsenbanden jr. på rocker'n (2004)
Olsenbanden jr. på Cirkus (2006)
Olsenbanden jr. Sølvgruvens hemmelighet (2006)
Olsenbanden jr. Det sorte gullet (2009)
Olsenbanden jr. Mestertyvens skatt (2010)
North Carolina State University

North Carolina State University er et delstatseid universitet i Raleigh i delstaten Nord-Carolina, USA. Det ble opprettet i 1887, og fokuset lå på landbruksfag, ingeniørfag og utdanning til tekstilindustrien. I dag har universitetet et meget bredt studieprogram, inklusive studier i meteorologi, skogbruksfag, veterinærmedisin, sosialøkonomi, design og lærerutdanning.
Ved universitetet var det 31 130 studenter og 1 845 vitenskapelig ansatte i 2006, og samme året var skolepengene US$ 5 117 for studenter folkeregistrert i delstaten. Studiene gis opp til doktorgradsnivå.
Universitetet har en egen kjernefysisk forskningsreaktor – Pulstar2 – og et biblioteksystem med 3,53 millioner titler og 54 000 magasinabonnementer.


== Se også ==
University of North Carolina


== Referanser ==


== Eksterne lenker ==
(en) Offisielt nettsted 
(en) North Carolina State University – kategori av bilder, video eller lyd på Commons 
(en) North Carolina State University – galleri av bilder, video eller lyd på Commons
Kulturhuset Gimle

Kulturhuset Gimle er et selvstyrt ungdomshus og konsertscene i sentrum av Bodø. Huset ble offisielt åpnet 30. januar 1979, og har siden vært regelmessig åpent for barn og unge. Huset som huser Gimle het opprinnelig Bugge-gården og ble gitt til byens ungdom etter at Bodø kommunale ungdomssenter ble nedlagt i 1978. Huset har i perioder vært delvis styrt av ungdommen selv. 
Gimle har vært og er en viktig scene for byens rockeklubber; Bodø RockeKlubb, Bodø RaaRaak Klubb, X Rockeklubb, Beinhard Bråkeklubb, Klubb Nødutgang og Bodø Metal Klubb. I tillegg er huset kjent for et aktivt ungdomspolitisk miljø ut fra forskjellige interesseorganisasjoner. Gimle hadde i sin tid også et aktiv teatermiljø. 


== Brukergrupper ==
X Rockeklubb
Press
Natur & Ungdom
Operasjon Dagsverk
SOS Rasisme
Feedback
Warhammer
Kapitalismens utvikling i Russland

Kapitalismens utvikling i Russland  var en bok som Vladimir Lenin skrev mens han satt i fengsel. Den kom ut i 1899.
Leyton undergrunnsstasjon

Leyton undergrunnsstasjon er en stasjon i Londons undergrunnsbane. Stasjonen ble åpnet den 22. august 1856 av Eastern Counties Railway som Low Leyton, og fikk sitt nåværende navn 27. november 1868. Undergrunnsbanens Central-linje overtok jernbanestrekningen og stasjonen i 1947.


== Eksterne lenker ==
Leyton Underground Station Transport for London (Engelsk)
Leytonstone undergrunnsstasjon

Leytonstone undergrunnsstasjon er en stasjon i Londons undergrunnsbane. Stasjonen ble åpnet den 22. august 1856 av Eastern Counties Railway. Den har også vært en del av jernbanenettet til selskapene Great Eastern Railway og London and North Eastern Railway, før den i 1947 ble overført til undergrunnsbanens Central-linje.


== Eksterne lenker ==
Leytonstone Underground Station Transport for London (Engelsk)
Eli Oftedal

Eli Oftedal (født 6. september 1921 i Sparbu, død 5. juli 2019 i Oslo) var en norsk billedkunstner, skribent og oversetter.
Etter examen artium ved latinlinjen på Steinkjer landsgymnas, var hun lærer 1943–45. Hun tok i 1945 tegnelinjen ved Statens Kvinnelige Industriskole. Derpå ble hun utdannet filolog med studier i fransk og engelsk, og har siden oversatt en rekke skjønnlitterære verk til nynorsk. Mest kjent er trolig hennes oversettelse av musikalen Oklahoma! for Det norske teatret i 1949. Hun fikk Nynorsk barnelitteraturpris i 1971 for sine oversettelser.
Oftedal ble kanskje mest kjent fra over tre hundre morgenkåseri i Som dagane går for NRK Radio. Hun skrev også petiter for Dagbladet med signaturen "Eli".For VG anmeldte hun også lyrikk. Ellers var hun redaksjonssekretær i Norsk Allkunnebok 1948–50, skrev frilans for Norsk Tidend og Dag og Tid, satt som leder for rådet i Norsk barneblad, var varamedlem for Norsk språkråd 1988–95 og for styret i Riksteatret 1961–69.Som kunstner har hun hatt, foruten å være elev av maleren Doro Ording (1901–93) og billedhugger Jørleif Uthaug (1911–90) fra Ørland, hatt studieopphold i USA, Skottland, Irland, Wales og Frankrike. I 1973 fikk hun sin debut på Høstutstillingen. Hun har mottatt Statens kunstnerstipend og stilt ut metallrelieff.


== Familie ==
Eli var datter av prest Knut Eik-Nes (1895–1968) og Nina Eik-Nes (1900–97) som var Venstrepolitiker og motstandskvinne. Eli giftet seg i 1947 med språkprofessor Magne Oftedal (1921–85), paret var 1947–48 ved University of Wisconsin der Eli studerte engelsk. Hun var søster av Kristen B. Eik-Nes.


== Referanser ==


== Eksterne lenker ==
digitale utgaver av bøker oversatt av Eli Oftedal, tilgjengelig fra Nasjonalbiblioteket
Vannpolo under Sommer-OL 1956

Vannpolo under Sommer-OL 1956. Vannpolo var med for tolvte gang på det olympiske programmet 1956 i Melbourne. Turneringen ble spilt i perioden 28. november til 7. desember. Ti lag deltok. Ungarn vant finalegruppen foran Jugoslavia og ble olympiske mestere for fjerde gang i vannpolo.    


== Medaljer ==


== Finaletabell ==


== Medaljevinnerne ==
Guro Sandsdalen

Guro Sandsdalen (født 20. desember 1916 i Flatdal, død 13. september 2000 i Skien)  var en norsk forfatter.
Hun vokste opp i Flatdal og Seljord, og bodde som voksen i Skien. Hun debuterte i 1972 med Dagbok frå ein drabantby, med motiv fra bydelen Klyve i Skien. Hun utga i alt 6 bøker. 
Guro Sandsdalens litteraturpris ble opprettet i 2002, og er et uttrykk for hennes vilje til å hjelpe fram yngre nynorskforfattere.


== Eksterne lenker ==
Telemarksportalen
SC Braga

Sporting Clube de Braga, også kjent som Sporting Braga, er et portugisisk fotballag fra byen Braga. Sporting Braga ble grunnlagt i 1921.
Sporting Braga spiller sine hjemmekamper på Estádio Municipal de Braga, som ble bygd for EM i 2004. Klubben begynner å bli en av de mest framgangsrike lagene i Portugal etter «De tre store», Benfica, Sporting og Porto, etter at de kom på fjerdeplass i BWIN Ligaen i 2007.
I sesongen 2009-10 kom de på andreplass i Liga Sagres og gikk inn i Mesterligaens tredje kvalifiseringsrunde som best plasserte lag hvor de møter skotske Celtic FC.
De har også tidligere klart å gjøre seg bemerket i internasjonal fotball, i blant annet i UEFA-cupen.


== Sesonger ==


== Spillerstall ==
Oppdatert 28. oktober 2022.


=== Utlånte spillere ===


== Referanser ==


== Eksterne lenker ==
(pt) Offisielt nettsted 
(en) Sporting Clube de Braga – kategori av bilder, video eller lyd på Commons
Rione Testaccio

Testaccio er en bydel (rione) i den sørlige utkanten av Romas historiske sentrum. Testaccio er området som avgrenses av Tiberen, Via Marmorata og bymuren.
Navnet kommer fra Monte Testaccio - Monte dei cocci - (latin: Mons Testaceus – «avfallsfjellet»), en ruvende søppeldynge som har bygd seg opp siden oldtiden blant annet ved at potteskår fra brukte og ikke gjenvinnbare oljeamforaer havnet der.


== Severdigheter ==
Cimitero acattolico di Roma – den protestantiske kirkegården, med blant annet gravene til P. A. Munch, Keats og Shelley.
Monte dei cocci
Porta San Paolo


== Eksterne lenker ==
(en) Rione XX - Testaccio – kategori av bilder, video eller lyd på Commons 
(en) Testaccio – galleri av bilder, video eller lyd på Commons 
 Severdigheter
Testaccio på Google Maps
Liste over episoder av My Name Is Earl

My Name Is Earl er en amerikansk TV-serie som vises på TV3 i Norge. Hittil er det blitt vist tre sesonger og 69 episoder i USA. Det er fortsatt uklart om My Name Is Earl kommer tilbake for sesong 4, men ifølge EZTV begynner sesong 4 25. september 2008.


== Sesong 1 ==


== Sesong 2 ==


== Sesong 3 ==


== Kilder ==
TV.com
Sommer-OL 1956

Sommer-OL 1956 ble arrangert i Melbourne i Australia. Sovjetunionen vant flest medaljer, mens den norske spydkasteren Egil Danielsen vant én gullmedalje og Audun Boysen og Ernst Larsen vant bronsemedaljer på henholdsvis 800 meter og 3000 meter hinder. På grunn av Australias strenge karantenebestemmelser ble hestesporten arrangert i Stockholm i Sverige.


== Valg av vertsby ==
Melbourne ble valgt ved avstemning under den internasjonale olympiske komités 44. sesjon i Roma i Italia 28. april 1949.


=== Hestesport-øvelsene ===
Stockholm ble valgt ved avstemning under den internasjonale olympiske komités 50. sesjon i Paris i Frankrike 13. mai 1954.


== Medaljestatistikk ==


== Deltakelse ==


=== Deltakerland ===


== Referanser ==
Vendsysselbanen

Vendsysselbanen er en dansk jernbanestrekning mellom Aalborg og Frederikshavn. Strekningen fra Nørresundby til Frederikshavn ble åpnet 16. august 1871, strekningen fra Aalborg til Nørresundby (Limfjordsbroen) 7. januar 1879.


== Linjekart ==


== Eksterne lenker ==
Banedanmark Netredegørelsen 2014 Bilag 3.1A Baner i Danmark
Nordjyllands jernbaner
Hestesport under Sommer-OL 1960

Hestesport under Sommer-OL 1960. Hestesport var med på det olympiske programmet for ellevte gang under OL-1960 i Roma. Konkurransene ble gjennomført i perioden 5. til 11. september. Det ble konkurrert i tre disipliner; feltritt, dressur og sprangridning om fem olympiske titler, tre individuelle og to i lag.  Australia ble beste nasjon med to gullmedaljer.


== Medaljer ==


== Dressur ==


=== Individuelt ===


== Sprangridning ==


=== Individuelt ===


=== Lagkonkurranse ===


== Feltritt ==


=== Individuelt ===


=== Lagkonkurranse ===


== Eksterne lenker ==
OL-resultater på Sports-reference.com Arkivert 3. mai 2009 hos Wayback Machine.
No WTO Combo

No WTO Combo var en kortlevd punk rock-gruppe som ble startet av Jello Biafra fra The Dead Kennedys. Kim Thayil fra Soundgarden, Krist Novoselic fra Nirvana og trommeslagern fra Sweet 75 Gina Mainwal. Det ble gitt ut et album Live from the Battle in Seattle som var et konsertalbum. Sangene deres har politiske tekster og bandet var i mot World Trade Organization.


== Diskografi ==


=== Konsertalbum ===
Live from the Battle in Seattle (2000)


== Eksterne lenker ==
Offisielt nettsted
Boksen går

Boksen går, eller Boksen av («Kick the Can» på engelsk) er en klassisk barnelek som kan ha eksistert like lenge som menneskene.. Det er en slags variant av gjemsel og passer best om man er flere som deltar.
Leken starter ved at en av deltakerne står med foten eller inntil en avtalt boks og teller til et avtalt tall. Det avtalte tallet er avhengig av hvor mange som er med, slik at alle som er med skal få tid nok til å finne seg et gjemmested. Når deltageren som er valgt til å telle har startet å telle, skal de andre gjemme seg. Når den som teller er ferdig, er oppgaven å finne de deltagerne som har gjemt seg, og å si vedkommendes navn på boks. Når den som talte sier "Petter på boks", må Petter komme seg frem til boksen før den som talte, hvis ikke er Petter fanget. Det smarteste er derfor å finne gjemmesteder som er i nærheten av boksen, slik at man kommer seg raskere til boksen enn den som teller. 
Dersom Petter når frem først og sier"Boksen går", frigjøres alle som før har blitt fanget, og leken starter på nytt. Leken er slutt når alle er fanget.


== Varianter ==
Det finnes flere lokale varianter og variasjoner man kan gjøre denne på. Ikke bare kan man endre på selve reglene for leken, men det finnes også mange måter å velge boks på. Det kan enten være en ting som står fast i naturen, for eksempel en transformatorboks, søppelkasse eller noe som ikke står fast, for eksempel en brusboks. Det finnes også varianter i form av hvordan for eksempel Petter skal si "Boksen går" på, enten ved å ta på selve boksen eller ved å sparke i boksen. En annen variant er også hva man sier for å starte leken på nytt. Noen velger å si "Boksen går", andre vil gjerne bruke "Boksen av". Det går også an å gjøre leken om til et lagspill.
Uttrykket Boksebrenner er lokalt et uttrykk innenfor leken. Det forventes av den som står at vedkommende skal gå rundt og finne de andre. Men hvis personen som står ikke fjerner seg fra boksen kalles dette for boksebrenning eller ruging.


== Referanser ==
Rudolf Buttmann

Rudolf Buttmann (født 4. juli 1885 i Marktbreit, død 25. januar 1947 i Stockdorf) er et tidlig medlem av det tyske nasjonalsosialistiske partiet, NSDAP.  Han var en av støttespillerne i det mislykkede ølkjellerkuppet i 1923 og ble senere leder for NSDAP i Bayern. Etterhvert ble han leder for kulturavdelingen i innenriksdepartementet. Han var medlem av andre høyrenasjonale partier før NSDAP.
Buttmann tok rettsvitenskap og statsvitenskap ved Universitetet i München.  Han ble uteksaminert som jurist i Berlin i 1907.  
Etter den nasjonalsosialistiske maktovertakelsen deltok han da Franz von Papen på vegne av det nye tyske riket underskrev Rikskonkordatet med Den hellige stol den 20. juli 1933.
Buttmann satt i den nasjonalsosialistiske riksdagen i 2. (fra 12. november 1933) og 3. valgperiode (fra 29. mars 1936).


== Referanser ==


== Litteratur ==
Michael Grüttner: Biographisches Lexikon zur nationalsozialistischen Wissenschaftspolitik (= Studien zur Wissenschafts- und Universitätsgeschichte, Band 6). Synchron, Heidelberg 2004, S. 34, ISBN 978-3-935025-68-3.
Reichshandbuch der Deutschen Gesellschaft – Das Handbuch der Persönlichkeiten in Wort und Bild. Erster Band, Deutscher Wirtschaftsverlag, Berlin 1930, S. 254. Mikrofiche-Ausgabe, Saur, München o. J. ISBN 3-598-30664-4.
Gerd Simon: Chronologie Buttmann, Rudolf (Pdf, kostenfrei, 26 Seiten, 173,99 KB), Universität Tübingen Erstfassung 21. März 2006 letzte Änderung 30. September 2008.
Susanne Wanninger: Dr. Rudolf Buttmann – Parteimitglied Nr. 4 und Generaldirektor der Münchner Staatsbibliothek. In: Marita Krauss: Rechte Karrieren in München. Von der Weimarer Zeit bis in die Nachkriegsjahre. Volk Verlag, München 2010, ISBN 978-3-937200-53-8.
Susanne Wanninger: „Herr Hitler, ich erkläre meine Bereitwilligkeit zur Mitarbeit.“ Rudolf Buttmann (1885–1947), Politiker und Bibliothekar zwischen bürgerlicher Tradition und Nationalsozialismus (= Beiträge zum Buch- und Bibliothekswesen, Band 59).  Harrassowitz, Wiesbaden, 2014, ISBN 978-3-447-10318-3 (Geringfügig überarbeitete und aktualisierte Fassung von Dissertation Universität Augsburg 2012/2013, 591 Seiten).
Wolfgang Mück: NS-Hochburg in Mittelfranken. Das völkische Erwachen in Neustadt a. d. Aisch 1922–1933. Schmidt, 3. Aufl. Neustadt an der Aisch 2016, S. 84, 89, 123, 132 und 253.
Hestesport under Sommer-OL 1964

Hestesport under Sommer-OL 1964. Hestesport var med på det olympiske programmet for tolvte gang under 1964 i Tokyo. Det ble konkurrert i tre disipliner; feltritt, dressur og sprangridning om seks olympiske titler, tre individuelle og tre i lag. Konkurransene ble gjennomført i perioden 16. til 24. oktober. Tyskland ble beste nasjon foran Italia begge med to gullmedaljer.


== Medaljer ==


== Dressur ==


=== Individuelt ===


=== Lagkonkurranse ===


== Sprangridning ==


=== Individuelt ===


=== Lagkonkurranse ===


== Feltritt ==


=== Individuelt ===


=== Lagkonkurranse ===


== Eksterne lenker ==
Resultater og profilside Arkivert 25. september 2008 hos Wayback Machine. på sports-reference.com